Αθήνα: 10.06.2015

Αρ. Πρωτ.:1651

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Συνεχίζονται οι επίσημες συναντήσεις στον ΟΗΕ**

Με μεγάλη επιτυχία πραγματοποιήθηκε χθες Τρίτη 9 Ιουνίου το side event της ΕΕ και του Ευρωπαϊκού Φόρουμ ΑμεΑ (EDF), στο περιθώριο της της 8ης Συνόδου της Διάσκεψης των Συμβαλλόμενων Κρατών της Σύμβασης του ΟΗΕ για τα Δικαιώματα των Ατόμων με Αναπηρία στη Νέα Υόρκη, στο οποίο προέδρευσε ο πρόεδρος της ΕΣΑμεΑ και του Φόρουμ Ιωάννης Βαρδακαστάνης. Θέμα της παράλληλης εκδήλωσης ήταν η «Αντιμετώπιση δίχως αποκλεισμούς φυσικών καταστροφών, ανθρωπιστικής κρίσης και ένοπλων συρράξεων: από το Sendai και πέρα».

Κατά τη διάρκεια της ημέρας ο κ. Βαρδακαστάνης είχε συναντήσεις με τον πρόεδρο και την εκτελεστική διευθύντρια της οργάνωσης Rehabilitation International, με τον μόνιμο αντιπρόσωπο της Μεγάλης Βρετανίας στον ΟΗΕ, με τον συν-εισηγητή, από πλευράς ΕΕ της Επιτροπής για τη Σύμβαση του ΟΗΕ για τα δικαιώματα των ατόμων με αναπηρία και με τον πρόεδρο της επιτροπής του ΟΗΕ για τα δικαιώματα των ατόμων με αναπηρία. Επίσης ο κ. Βαρδακαστάνης παρευρέθηκε στη δεξίωση που οργάνωσε η μόνιμη αντιπροσωπεία της Δημοκρατίας της Κορέας.

Σήμερα έχει προγραμματιστεί συνάντηση με τη μόνιμη αντιπροσωπεία της Ελλάδας στον ΟΗΕ.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**